CELEX: 62008CN0036
Language: el
Date: 2008-01-31 00:00:00
Title: Υπόθεση C-36/08: Προσφυγή της 31ης Ιανουαρίου 2008 — Επιτροπή των Ευρωπαϊκών Κοινοτήτων κατά Ελληνικής Δημοκρατίας

12.4.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 92/16
            
         Προσφυγή της 31ης Ιανουαρίου 2008 — Επιτροπή των Ευρωπαϊκών Κοινοτήτων κατά Ελληνικής Δημοκρατίας
   (Υπόθεση C-36/08)
   (2008/C 92/29)
   Γλώσσα διαδικασίας: η ελληνική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: κκ. Γ. Ζαββός και H. Støvlbæk).
   
      Καθής: Ελληνική Δημοκρατία
   Αιτήματα
   
               —
            
            
               να καταδικάσει την Ελληνική Δημοκρατία γιατί εκδίδοντας και διατηρώντας σε ισχύ κανόνες όπως αυτοί του άρθρου 29 παράγραφοι (δ.1) και (δ.2) του νόμου 3209/03 (Εφημερίδα της Κυβερνήσεως 304/Α), οι οποίοι δεν είναι σύμφωνοι προς τα άρθρα 30, 31 και 36 της οδηγίας 93/16/ΕΟΚ (1), και μη αποσύροντας τα διπλώματα που έχουν χορηγηθεί χωρίς τήρηση των περιγραφόμενων όρων της ανωτέρω οδηγίας, παρέβη τις υποχρεώσεις που υπέχει δυνάμει των άρθρων 30, 31 και 36 της οδηγίας αυτής.
            
         
               —
            
            
               να καταδικάσει την Ελληνική Δημοκρατία στα δικαστικά έξοδα.
            
         Ισχυρισμοί και κύρια επιχειρήματα
   Κατά την άποψη της Επιτροπής, οι ιατροί που αναφέρονται στο άρθρο 29 παράγραφοι δ.1 και δ.2 του νόμου 3209/03 έχουν κεκτημένα δικαιώματα κατά την έννοια του άρθρου 36 της οδηγίας 93/16/ ΕΟΚ του Συμβουλίου, και, ως εκ τούτου, τους επιτρέπεται να ασκούν δραστηριότητες ως ιατροί στα πλαίσια του εθνικού συστήματος κοινωνικών ασφαλίσεων και τους χορηγείται πιστοποιητικό το οποίο βεβαιώνει τα κεκτημένα δικαιώματά τους. Ωστόσο, η χορήγηση της ειδικότητας του γενικού ιατρού, χωρίς αυτοί να έχουν παρακολουθήσει τη σχετική ειδική εκπαίδευση, αντίκειται προς τα άρθρα 30 και 31 της οδηγίας. Συνεπώς, οι ελληνικές αρχές οφείλουν να αποσύρουν τα διπλώματα που έχουν χορηγηθεί χωρίς την τήρηση των προστεθέντων όρων της οδηγίας.
   
      (1)  
         ΕΕ L 165 της 7.7.1993, σ. 1
      .